CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33509)
  + [Valencià](/va/acuerdo/33312)






Selector de idioma

Leer

* [Español](/es/acuerdo/33945)
* [Valencià](/va/acuerdo/33057)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23[Butlletí Oficial Universitat d'Alacant](/ca/Publicacion)
=======================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23

Data d'aprovació
:   11/01/2023

Data de publicació
:   16/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33892)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33906)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33776)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23&url=https://www.boua.ua.es/va/acuerdo/33324)

**Títol:** CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 11 de gener de 2023

CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS, UE I COOPERACIÓ PER PART D'ESTUDIANTS DE LA UNIVERSITAT D'ALACANT. CURS 2022-23

1.    Objecte

Aquesta convocatòria de la Universitat d'Alacant està dirigida a l'alumnat de la UA que siga seleccionat pel Ministeri d'Afers exteriors, UE i Cooperació (MAEUEC) per a la realització de pràctiques externes en alguna de les seues representacions en l'exterior dins d'una de les convocatòries que es puguen tramitar durant l'any 2023.

El MAEUEC ofereix places de pràctiques en les seues Representacions en l'exterior a través d'una convocatòria en la qual pot participar l'alumnat de les universitats espanyoles amb les quals ha subscrit un conveni de cooperació educativa, entre elles la Universitat d'Alacant.  Les pràctiques no tenen remuneració per part del MAEUEC, i la UA ofereix a través d'aquesta convocatòria una ajuda econòmica per a sufragar part de les despeses derivades de l'estada, desplaçament i/o manutenció.

El MAEUEC ha establit al llarg de l'any tres convocatòries i períodes de pràctiques, i envia a les universitats el llistat d'ofertes disponibles per a cadascun d'ells. Les universitats s'encarreguen de publicar les ofertes, rebre les sol·licituds de l'alumnat interessat, seleccionar les candidatures per plaça i enviar-les al MAEUEC, des d'on realitzen la selecció definitiva.

En la UA les pràctiques es tramitaran com a pràctiques extracurriculars amb caràcter general, sense perjudici que en determinats casos puguen ser tramitades com a curriculars a petició del/de l'estudiant i amb el vistiplau del centre que corresponga.

2.    Requisits de les Persones Beneficiàries

Estar seleccionat o seleccionada per part del MAEUEC per a realitzar una de les pràctiques oferides durant una de les convocatòries tramitades en la UA durant 2023, haver confirmat en la Unitat de Pràctiques del Servei d'Alumnat l'acceptació de les mateixes i no gaudir d'una altra beca o ajuda de mobilitat durant el mateix període.

Requisits per a sol·licitar les pràctiques del MAEUEC:

·         Estar matriculat o matriculada en la UA en el curs que corresponga a la convocatòria i en el pla d'estudis requerit en la plaça o places per a les quals es vulga optar i haver superat al menys 120 crèdits del pla d'estudis si es tracta d'un grau. Si després d'haver presentat la sol·licitud per a la convocatòria se superen tots els crèdits del pla d'estudis, no es podrà  iniciar la tramitació i expedició del títol universitari ja que impediria la realització de les pràctiques.

·         Complir amb la normativa de Pràctiques Externes de la UA: Si ja s'han realitzat unes pràctiques extracurriculars vinculades al mateix pla d'estudis, la suma de les hores realitzades i les que correspondria realitzar amb les pràctiques d'aquesta convocatòria no podrà superar el màxim establit en la normativa de pràctiques externes de la UA.

·         No haver gaudit d'aquesta ajuda de mobilitat en convocatòries anteriors.

·         Complir els requisits específics (idiomes, informàtica, etc.) que s'establisquen en l'oferta o ofertes a les quals es vol optar.

3.    Número i dotació de les ajudes.

La dotació inicial per a aquest programa serà de 15.000 euros per a les pràctiques que es duguen a terme durant 2023 distribuïda en 5.000 euros per a cadascun dels períodes de pràctiques que estableix el MAEUEC. En el cas que no es cobriren les beques d'un període, les ajudes passarien al període següent.

S'atorgaran ajudes per a un màxim de 3 mesos de pràctiques, encara que es podrà ampliar sempre que hi haja dotació pressupostària. Les ajudes per mes es distribuiran segons la destinació per al qual haja sigut seleccionat/a:

·         Europa i països riberencs del Mediterrani: 500 €

·         Amèrica Llatina: 700 €

·         Els Estats Units i el Canadà: 800 €

·         Altres continents: 900 €

S'establirà una bossa addicional de 1.800 euros (600 per convocatòria) per a ajuda complementària a estudiants seleccionats que presenten certificat de discapacitat igual o superior al 33 per cent. L'ajuda es concedirà prèvia valoració dels tècnics del CAE de la UA sobre la necessitat d'aquesta.

S'abonarà el 80% del total una vegada rebuda en la unitat de Pràctiques la confirmació d'arribada i inici de les pràctiques i el 20% restant en finalitzar les pràctiques una vegada rebuda la documentació requerida per la unitat de Pràctiques (justificants dels viatges d'anada i de tornada, memòria de pràctiques i certificat de la representació en la qual ha realitzat les pràctiques).

Si la dotació pressupostària inicial no fóra suficient per a cobrir les ajudes de tots els estudiants seleccionats pel MAEUEC  i no es poguera incrementar, s'atorgaran segons nota mitjana d'expedient (de 0 a 10, nota de l'última convocatòria oficial immediatament anterior al període de sol·licitud de les pràctiques MAEUEC).

4.    Termini i procediment de presentació de sol·licituds

La unitat de Pràctiques de la UA publicarà en la seua pàgina <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maeuec.html> el llistat de places i les dates de sol·licitud una vegada rebut el llistat facilitat pel MAEUEC per a cada període de pràctiques.

Períodes de pràctiques habituals:

* Primer quadrimestre: 1 d'octubre a 31 de gener (sol·licitud prevista en abril)
* Segon quadrimestre: 1 de febrer a 31 de maig (sol·licitud prevista en setembre)
* Pràctiques d'estiu: 1 de juliol a 30 de setembre (sol·licitud prevista en febrer)

Les sol·licituds s'acompanyaran del curriculum vitae i la documentació que acredite els mèrits i es presentaran a través de la E-Administració en UA Cloud-Instància genèrica, dirigida al Vicerectorat d'Estudiants i Ocupabilitat  en els terminis que es publicaran a l pàgina web <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maeuec.html> per a cada període de pràctiques.

Les pràctiques en els Serveis Centrals són sense remuneració econòmica pel MAEUEC, ni ajuda econòmica per part de la UA.

5.    Criteris d'adjudicació

La UA realitzarà una preselecció d'entre els candidats i candidates atesos els següents criteris:

- Requisits generals per a poder participar en la convocatòria (matrícula, nombre de crèdits, adequació a la normativa per a realitzar pràctiques, etc.)

- Requisits de la plaça o places a les quals es vol optar (pla d'estudis, coneixements d'idiomes, etc.)

- Nota mitjana d'expedient

Una vegada realitzada la preselecció, la UA proposarà al MAEUEC les candidatures i el MAEUEC durà a terme un segon procés selectiu entre els candidats presentats per totes les Universitats o centres educatius universitaris.

Si finalment és seleccionada alguna de les candidatures d'estudiants de la UA, la unitat de Pràctiques i el Centre en el que estiga matriculat/a se encarregaran de la tramitació dels acords de pràctiques i altra documentació acadèmica i administrativa.

6.    Comissió de valoració

La Comissió encarregada de la valoració de les sol·licituds, tindrà la següent composició:

Presidència:

-     La vicerectora d'Estudiants i Ocupabilitat (o persona en qui delegue)

Secretaria:

-      La subdirectora de Pràctiques, Ocupació i Emprenedoria del Servei d'Alumnat,

Vocals:

-     La Directora del Servei d'Alumnat (o persona en qui delegue)

7.    Resolució, notificació i publicació dels resultats

La Rectora de la Universitat d'Alacant acordarà la resolució definitiva de la convocatòria.

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maeuec.html>  segons el calendari previst de gestió, substituint a la notificació a les persones interessades i produint els mateixos efectes.

La unitat de Pràctiques publicarà en aqueixa web els corresponents llistats amb l'alumnat seleccionat per cada període i les quanties que corresponguen.

En la fase d'adjudicació i resolució, les comunicacions que des de la unitat de Pràctiques del Servei d'Alumnat (unitat que s'encarrega de la gestió del programa), hagen de realitzar-se amb els estudiants, es duran a terme a través del correu electrònic que indiquen en la sol·licitud.

8.    Marc legal i y pressupostari

La convocatòria d'ajuda, que serveix de base reguladora es troba recollida en la línia de subvenció 2022LS0012 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

Tot allò que les bases d'aquesta convocatòria no regule es regirà per la Normativa de Pràctiques Externes de la Universitat d'Alacant.

La dotació de les ajudes d'un màxim de 16.800,00 euros (inclosos bossa addicional per a estudiants amb discapacitat) serà sufragada amb càrrec al capítol IV (orgànica 42.41.2Q.84.84) del pressupost de la Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

L'ajuda econòmica que es rep està constituïda per fons propis de la Universitat d'Alacant.

9.    Obligació i justificació del beneficiari

L'alumnat beneficiari que obtinga ajuda d'aquesta convocatòria està obligat a:

- Complir amb els requisits i condicions de la convocatòria.

- Acceptar de manera expressa l'ajuda concedida pels mitjans que li indique la unitat de Pràctiques de la UA i enviar a aquesta unitat tota la documentació que se li requerisca  per a la gestió de l'estada de pràctiques i del pagament de l'ajuda.

- Destinar l'ajuda a l'activitat per a la qual es concedeix i realitzar l'estada de pràctiques segons l'indicat en l'acord de pràctiques que se subscriga amb anterioritat a l'inici d'aquesta.

- Notificar a la unitat de Pràctiques qualsevol modificació en l'estada de pràctiques que puga alterar les condicions de concessió de l'ajuda.

- En el termini màxim d'un mes des de la finalització de l'activitat, l'alumnat beneficiari haurà de presentar la documentació que li requerirà la unitat de Pràctiques  (certificat emès per la representació en la qual ha realitzat les pràctiques, memòria de pràctiques i justificants dels viatges de desplaçament i/o allotjament)

Es considerarà que renuncien tàcitament a l'ajuda les persones beneficiàries que no presenten la documentació requerida en els terminis i en les condicions descrites en les bases d'aquesta convocatòria. La renúncia o la finalització anticipada de l'estada de pràctiques suposarà la devolució de les quantitats rebudes que excedisquen al període realitzat.

INCOMPATIBILITATS

La concessió d'aquesta ajuda és incompatible amb qualsevol altra beca o ajuda per a la mateixa activitat (Erasmus + Pràctiques o ajudes de la UA per a pràctiques a l'estranger) o que coincidisquen durant el mateix període de realització de les pràctiques (Erasmus + Estudis o altres ajudes de Mobilitat No Europea).

10.  Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privacidad.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot #interposar recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 10 de gener de 2023

La rectora

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03314 Sant Vicent del Raspeig - Alacant  
 Tel. 53 519 4794 - Fax 29 263 0011](https://www.google.es/maps/@01.116856,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12711&trk=tyah&trkInfo=tarId%3B4851312878288%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)